**Συνεχίζονται οι εγγραφές στο 6ο Εσπερινό ΕΠΑ.Λ Λάρισας**

Το 6ο Εσπερινό ΕΠΑΛ Λάρισας βρίσκεται στο τέρμα της οδού Καρδίτσας, είναι εύκολα προσβάσιμο και συνδέεται με το κέντρο της πόλης με το αστικό ΚΤΕΛ Νο 4. Το ωράριο λειτουργίας του είναι 17:30 με 22:00 και λειτουργούν σε αυτό οι κάτωθι τομείς με τις αντίστοιχες ειδικότητες.

1.**Τομέας Γεωπονίας**, **Τροφίμων και Περιβάλλοντος** και **ειδικότητες**

α) Τεχνικός ανθοκομίας και αρχιτεκτονικής τοπίου

β) Τεχνικός Τεχνολογίας Τροφίμων και Ποτών

2. **Τομέας Υγείας – Πρόνοιας Ευεξίας**

α) Βοηθός Βρεφονηπιοκόμων

3. **Τομέας Μηχανολογίας** και **ειδικότητες**

α) Τεχνικός Μηχανολογικών Εγκαταστάσεων και Κατασκευών

β) Τεχνικός Εγκαταστάσεων Ψύξης Αερισμού και Κλιματισμού

γ) Τεχνικός Θερμικών και Υδραυλικών Εγκαταστάσεων και Τεχνολογίας Πετρελαίου και Φυσικού Αερίου

δ) Τεχνικός Οχημάτων

4. **Τομέας Ηλεκτρολογίας, Ηλεκτρονικής και Αυτοματισμού** και **ειδικότητες**

α) Τεχνικός Ηλεκτρολογικών Συστημάτων, Εγκαταστάσεων και Δικτύων

β) Τεχνικός Ηλεκτρονικών και Υπολογιστικών Συστημάτων, Εγκαταστάσεων, Δικτύων και Τηλεπικοινωνιών

Οι μαθητές/-τριες που επιθυμούν **να εγγραφούν, να ανανεώσουν την εγγραφή τους ή να μετεγγραφούν** σε οποιαδήποτε τάξη Δημόσιων Ημερησίων και Εσπερινών ΓΕ.Λ. – ΕΠΑ.Λ. για το σχολικό έτος 2020 – 2021, **υποβάλλουν «Ηλεκτρονική Αίτηση εγγραφής, ανανέωσης εγγραφής ή μετεγγραφής», μέσω της εφαρμογής e-eggrafes** στην ηλεκτρονική διεύθυνση: **https://e-eggrafes.minedu.gov.gr**, συμπληρώνοντας όλα τα απαραίτητα στοιχεία, **από τη 18 η Ιουνίου 2020 και ώρα 09:00 έως και τη 2 η Ιουλίου 2020 και ώρα 23:59**. Για την είσοδο στην εφαρμογή **e-eggrafes** , είναι απαραίτητοι οι **κωδικοί taxis (Username και Password)**. Σε περίπτωση ανήλικου/ης μαθητή/τριας χρησιμοποιούνται οι **κωδικοί taxis** του γονέα ή κηδεμόνα.

Όσοι δεν μπορούν να εκτελέσουν τα απαιτούμενα βήματα για την Ηλεκτρονική Δήλωση Προτίμησης στην πλατφόρμα, μπορούν να προσέρχονται στο σχολείο στη διεύθυνση Τέρμα οδού Καρδίτσης (Ισόγειο) καθημερινά από τις 17:30 έως τις 22:00, ή να ζητήσουν πληροφορίες στο τηλέφωνο 2410 622550.

Δικαίωμα για εγγραφή έχουν όσοι διαθέτουν:

* Απολυτήριο Γυμνασίου ή Σχολείου Δεύτερης Ευκαιρίας.
* Απολυτήριο όλων των τύπων Λυκείων. Οι μαθητές εγγράφονται στη Β’ τάξη και παρακολουθούν μόνο τα μαθήματα του τομέα.
* Πτυχίο ΤΕΛ, ΕΠΛ, ΤΕΣ, ΤΕΕ, ΕΠΑΣ, ΕΠΑΛ. Οι μαθητές εγγράφονται κατά περίπτωση στη Β’ ή στη Γ’ τάξη για απόκτηση πτυχίου ή και απολυτηρίου.